প্রকৌশলী মোঃ আনোয়ার হোসেনের জন্ম ১৯৬২ সালে বাংলাদেশের সাংস্কৃতিক রাজধানী বলে খ্যাত কুষ্টিয়ায়। মেকানিক্যাল ইঞ্জিনিয়ারিং-এ স্নাতক ডিগ্রী লাভ করেছেন বাংলাদেশ প্রকৌশল ও প্রযুক্তি বিশ্ববিদ্যালয়-বুয়েট থেকে। এমবিএ ডিগ্রীও অর্জন করেছেন ফিন্যান্সে। অনেক উচ্চ মর্যাদার জাতীয় ও আন্তর্জাতিক ট্রেনিং কোর্স, সেমিনার এবং সিম্পোজিয়ামে অংশগ্রহণ করে কৃতিত্বের স্বাক্ষর রেখেছেন। অর্জন করেছেন প্রভূত অভিজ্ঞতা সরকারের বিভিন্ন মন্ত্রণালয়ের গুরুত্বপূর্ণ পদে অধিষ্ঠিত থেকে। উচ্চতর প্রকৌশল জ্ঞান ও উন্নয়ন ব্যবস্থাপনায় অনন্য সাধারণ দক্ষতায় সমৃদ্ধ তাঁর কর্মজীবন।